Rapport mill-Kummissjoni lill-Kunsill u lill-Parlament Ewropew li jikkonċerna l-Istatistika fit-Terminu l-Qasir kif meħtieġ mir-Regolament (KE) Nru 1165/98 tal-Parlament Ewropew u tal-Kunsill tad-19 ta’ Mejju 1998 /* KUMM/2008/0340 finali */





[pic] | KUMMISSJONI TAL-KOMUNITAJIET EWROPEJ | Brussel 9.6.2008 KUMM(2008) 340 finali RAPPORT MILL-KUMMISSJON I LILL-KUNSILL U LILL-PARLAMENT EWROPEW li jikkonċerna l-Istatistika fit-Terminu l-Qasir kif meħtieġ mir-Regolament (KE) Nru 1165/98 tal-Parlament Ewropew u tal-Kunsill tad-19 ta’ Mejju 1998 RAPPORT MILL-KUMMISSJONI LILL-KUNSILL U LILL-PARLAMENT EWROPEW li jikkonċerna l-Istatistika fit-Terminu l-Qasir kif meħtieġ mir-Regolament (KE) Nru 1165/98 tal-Parlament Ewropew u tal-Kunsill tad-19 ta’ Mejju 1998 Ir-Regolament 1158/2005 tal-Parlament Ewropew u tal-Kunsill dwar l-istatistika fit-terminu l-qasir li jemenda r-Regolament 1165/98, fl-Artikolu 14 jintroduċi li "il-Kummissjoni għandha, sal-11 ta’ Awissu 2008 u darb’oħra kull tliet snin wara dan, tippreżenta rapport lill-Parlament Ewropew u lill-Kunsill dwar l-istatistika kkumpilata skond dan ir-Regolament u b’mod partikolari dwar ir-rilevanza u l-kwalità tagħha u r-reviżjoni ta’ l-indikaturi. Ir-rapport għandu wkoll jindirizza speċifikament l-ispiża tas-sistema ta’ l-istatistika u l-piż fuq in-negozju li jinħoloq minn dan ir-Regolament b’rabta mal-benefiċċji tiegħu. Għandu jirrapporta dwar l-aħjar prassi biex jitnaqqas il-piż tan-negozju u għandu jindika modi biex jitnaqqsu l-piż u l-ispejjeż". Il-konklużjonijiet ewlenin ta' dan ir-rapport jistgħu jitqassru kif ġej: l-ewwel taqsima tfakkar li l-istatistika prodotta skond dan ir-Regolament hija l-istatistika ekonomika ewlenija fit-terminu l-qasir li hi indispensabbli għat-twettiq tal-politika ekonomika u monetarja Ewropea. Id-disponibbiltà, il-kopertura, it-tqabbil u l-prontezza tagħha żdiedu b’mod sostanzjali b’riżultat tar-regolament; intlaħqu l-miri ambizzjużi stabbiliti fil-pjan ta’ azzjoni ta’ l-UEM fl-2002. It-tieni u t-tielet taqsima juru li l-kwalità ta’ l-indikaturi hija ġeneralment tajba għall-għanijiet li għalihom kienu maħsuba u r-reviżjonijiet qed jinżammu f’limiti raġjonevoli. Fl-aħħarnett, l-aħħar taqsima turi li l-ispiża ta’ din l-istatisika u l-piż fuq l-intrapriżi huma modesti u tiddeskrivi l-aħjar prassi li ġiet implimentata biex jiġi mminimizzat il-piż. Sabiex tikkonforma ma’ l-Artikolu 14, il-Kummissjoni (Eurostat) waqqfet Task Force ta’ l-uffiċċji nazzjonali ta’ l-istatistika b’mandat li tiżviluppa għodda biex tkejjel il-piż fuq in-negozji u l-ispiża għas-sistema ta’ l-istatistika li tinħoloq mir-Regolament STS. Din l-għodda ġiet żviluppata b’konsistenza mal-mudell ta’ l-ispiża netta ta’ l-UE u b’kollaborazzjoni ma’ l-Istati Membri u rrefera għall-impenn tal-Kummissjoni biex jitnaqqas il-piż[1]. Fl-2007, it-task force fasslet test biex tivvaluta l-benefiċċji tar-Regolament STS, li jkopri diversi punti marbuta ma’ l-UE u l-ekonomija taż-żona ta’ l-euro: l-ammont dejjem akbar ta’ informazzjoni ta’ l-statistika, il-prontezza, l-ambitu ta’ l-istatistika, il-kwalità ta' l-istatistika, ir-reviżjoni ta' l-istatistika, il-puntwalità ta' l-istatistika, il-possibbiltajiet li tiġi mqabbla eż. ma’ l-Istati Uniti u l-Ġappun. It-test ġie ppreżentat lill-utenti ewlenin tas-STS fil-livell Ewropew u fil-livell nazzjonali fir-rebbiegħa ta’ l-2007. L-abbozz tar-rapport ġie diskuss u miftiehem f’termini ġenerali ma' l-esperti fil-Grupp ta’ Ħidma dwar l-Istatistika fit-Terminu l-Qasir u fil-Kumitat tal-Programm ta’ Statistika. TAQSIMA 1: IR-RILEVANZA TA’ L-ISTATISTIKA FIT-TERMINU L-QASIR U L-BENEFIċċJI LI JINħOLQU MIR-REGOLAMENT STS Ir-Regolament Ewropew dwar l-istatistika fit-terminu l-qasir (STS-R) (adottat fl-1998 u emendat b’mod sostanzjali fl-2005[2]) introduċa sett komuni ta’ indikaturi u definizzjonijiet għall-Istati Membri ta’ l-UE biex jiġi analizzat aħjar iċ-ċiklu tan-negozju fil-livell ta' l-UE u dak nazzjonali, parzjalment bħala prekondizzjoni għat-twaqqif taż-żona ta’ l-euro bil-politika monetarja komuni tagħha. Ir-rekwiżiti ta’ l-istatistika għall-formulazzjoni u l-monitoraġġ tal-politika monetarja taż-żona ta’ l-euro kienu espressi mill-BĊE u mill-Kummissjoni f’diversi okkażjonijiet[3]. Il-Bank Ċentrali Ewropew (BĊE), il-Banek Ċentrali Nazzjonali kif ukoll il-Kummissjoni u l-gvernijiet nazzjonali fl-UE għandhom ħtiġijiet għolja ta’ l-utenti fir-rigward ta’ l-istatistika fit-terminu qasir. L-implimentazzjoni b’suċċess tar-Regolament STS kienet pass importanti għall-ħolqien ta’ indikaturi ekonomiċi fit-terminu l-qasir ta’ kwalità għolja għaż-żona ta’ l-euro kollha kemm hi. Ir-rekwiżiti strutturati tas-STS-R ippermettew b’mod sistematiku lill-Eurostat li jipproduċi aggregati Ewropej. F’Novembru 2002, il-Kummissjoni ppreżentat lill-Parlament Ewropew u lill-Kunsill rapport komprensiv dwar l-istatistika taż-żona ta’ l-euro li tappoġġja l-iżvilupp ta’ l-Indikaturi Ekonomiċi Ewropej Prinċipali (PEEIs) u l-implimentazzjoni sħiħa tagħhom. Il-PEEIs ikopru lista ta’ dsatax-il indikatur makroekonomiku infraannwali għaż-żona ta’ l-euro u l-UE, li għalihom ġew stabbiliti objettivi ambizzjużi ta’ titjib. Is-STS jipprovdi tmienja[4] minn dsatax-il PEEI (ara t-tabella 1). Mhux biss is-seba’ Indikaturi Ekonomiċi Ewropej Prinċipali (PEEIs) iżda t-39[5] indikatur kollha mmonitorjati permezz tar-Regolament STS jipprovdu fuq bażi f'waqtha stampa preċiża u fil-qosor ta' l-ekonomija taż-żona ta’ l-euro u ta’ l-UE. L-indikaturi tas-STS jikkostitwixxu 40 % ta’ l-Istqarrijiet ta’ l-Aħbarijiet regolari kollha mill-Eurostat u huma b’mod sistematiku fost l-aktar ikkonsultati fuq il-websajt. L-Eurostat jipproduċi 60 Stqarrija ta’ l-Aħbarijiet fix-xahar kull sena fuq l-indikaturi fit-terminu l-qasir (l-indiċi tal-produzzjoni industrijali, l-indiċi tal-prezz tal-produzzjoni industrijali, l-indiċi ta’ l-ordnijiet industrijali ġodda, il-produzzjoni fis-settur tal-bini, l-indiċi tal-valur tal-bejgħ għall-kummerċ bl-imnut). L-ammont dejjem akbar ta' informazzjoni ta' l-istatistika dwar l-ekonomija taż-żona ta' l-euro u ta' l-UE Il-provvista mtejba ta' data ppermettiet żieda sinfiikanti fl-użu ta' STS għal analiżi ekonomika. Filwaqt li fl-1999, it-tnedija tat-Tielet Stadju ta’ l-UME, il-produzzjoni industrijali kienet l-uniku indikatur tas-STS Ewropew disponibbli regolarment, fl-2007 isir użu intensiv minn firxa ta’ indikaturi ta kull xahar u ta’ kull tliet xhur fuq il-produzzjoni, id-domanda, il-prezzijiet, il-pagi u l-impjiegi, għall-industrija, il-bini, il-kummerċ bl-imnut u s-servizzi tas-suq. Id- data tintuża għal analiżi ekonomika attwali fil-livell ta' l-UE u taż-żona ta' l-euro, għall-analiżi tal-pajjiżi u t-tqabbil tal-pajjiżi, għat-tbassir, ir-riċerka ekonomika u għal deċiżjonijiet ta’ politika ekonomika u monetarja. Għall-analiżi ekonomika u għall-utenti tal-politika d- data tas-STS tipprovdi ġabra ta’ data unika, li tissupplimenta sors ieħor ta’ statistika bħall-kontijiet nazzjonali ta’ kull tliet xhur jew l-istħarriġ (ta’ opinjoni) kwalitattiv. Fl-aħħarnett il-ġabra ta’ data tas-STS ġiet estiża reċentement għas-settur tas-servizzi. Din tgħin biex tintlaħaq ħtieġa ta’ politika importanti minħabba li l-importanza tas-servizzi fl-ekonomija qed tkompli tikber iżda l-benefiċċji ta’ din l-implimentazzjoni se jitħaddmu bis-sħiħ biss fl-2009 minħabba derogi li ġew introdotti bir-Regolament ta’ emenda ta’ l-2005 (ara n-nota f'qiegħ il-paġna 4). Il-volum ta’ data żdied ukoll b’mod konsiderevoli minħabba l-Istati Membri li ssieħbu reċentement u t-trażmissjoni ta’ aktar data mill-Istati Membri ta’ l-UE15. Bid- data trażmessa minn 31 pajjiż (27 Stat Membru, it-Turkija u l-Kroazja, in-Norveġja u l-Iżvizzera), in-numru tas-serje issa huwa erba’ darbiet akbar minn ħames snin ilu. Il-prontezza ta’ l-istatistika dwar l-ekonomija taż-żona ta’ l-euro u ta’ l-UE Sabiex jissodisfa l-ħtiġijiet akbar għal data u analiżi f'waqthom ta' l-Unjoni Monetarja Ewropea, ir-Regolament STS ta' l-1998 introduċa skadenzi għat-trażmissjoni. Ir-Regolament ta’ emenda ta’ l-2005 mar lil hinn billi introduċa skadenzi ferm iqsar. Kif turi t-Tabella 1, l-iskadenzi l-ġodda huma kważi sistematikament konformi ma’ l-“iskadenzi mmirati ta’ l-UE” stabbiliti mill-Komunikazzjoni tal-Kummissjoni lill-Kunsill Ewropew u lill-Parlament dwar l-istatistika taż-żona ta’ l-euro (COM(2002)661). Il-prontezza fis-STS tjiebet matul l-aħħar snin u nkisbet permezz ta’ ħidma sistematika u gradwali fl-Istati Membri biex jinżamm livell għoli ta’ kwalità ta’ data . Madankollu xi pubblikazzjonijiet ta' l-indikaturi ta’ l-UE għadhom lura meta mqabbla mad-dati ta’ pubblikazzjoni ta’ l-Istati Uniti u tal-Ġappun. Ir-Regolament ta’ emenda ta’ l-2005 introduċa xi teħid ta' kampjuni Ewropew, li huwa partikolarment adattat għall-ewwel stimi f'waqthom fil-livell Ewropew u, għalhekk, jissodisfa r-rekwiżiti prinċipali ta' l-utenti filwaqt li jimminimizza l-ispiża u l-piż f'kull Stat Membru. Tabella 1: il-prontezza f’numru ta’ ġranet wara l-perjodu ta’ referenza ta’ l-Indikaturi Ekonomiċi Ewropej Prinċipali marbuta mas-STS Lista ta’ PEEIs għal indikaturi tan-negozju | Perjodiċità | fl-2002 | Mira għall-2008 | trażmissjoni attwali[6] (minn Mejju 2007) | 3.1. Indiċi ta’ produzzjoni industrijali | Kull xahar | 48 | 40 | 40 | 3.2. Indiċi tal-prezz ta’ produzzjoni industrijali għal swieq domestiċi | Kull xahar | 35 | 35 | 33 | 3.3. Indiċi ta’ ordnijiet ġodda industrijali | Kull xahar | Ma kienx jeżisti | 40/50 | 50 | 3.4. Indiċi tal-prezz ta’ importazzjoni industrijali | Kull xahar | Ma kienx jeżisti | 45 | 45 (ippjanat għall-2007) | 3.5. Produzzjoni fis-settur tal-bini | Kull xahar | 75 u kull tliet xhur | 45 | 45 (minn Jannar 2007) | 3.6. Indiċi tal-valur tal-bejgħ għall-kummerċ bl-imnut u t-tiswija | Kull xahar | 60 | 30 | 30 l-ewwel stima / 60 fid-dettall | 3.7. Indiċi tal-valur tal-bejgħ għal “Servizzi oħra” | Kull tliet xhur | parzjali | 60 | 60 | 3.8. Indiċi tal-prezzijiet ta’ produzzjoni għas-servizzi | Kull tliet xhur | Ma kienx jeżisti | 60(*) | 90 data parzjali fl-2008 | (*) Il-mira oriġinali ġiet sostitwita mir-Regolament ta’ l-2005 li jistipula l-iskadenza obbligatorja għat-trażmissjoni tal-prezzijiet ta’ produzzjoni għas-servizzi għal 90 ġurnata. L-ambitu u l-kwalità ta’ l-istatistika dwar l-ekonomija taż-żona ta’ l-euro u ta’ l-UE Id- data Ewropea tkun disponibbli aktar kmieni. Fl-istess waqt tjiebet il-kopertura nazzjonali fil-mument ta’ l-ewwel pubblikazzjoni tagħha Dan huwa fattur kwalitattiv importanti għax inaqqas ir-riskju ta’ reviżjonijiet sussegwenti ta’ l-ewwel pubblikazzjonijiet. Bosta utenti qiesu l-prontezza proprja bħala tajba u rrakkomandaw li ma jkunx hemm tħaffif ulterjuri għad-detriment ta’ l-akkuratezza: l-ewwel stimi stabbli jipprovdu aktar benefiċċji lill-utenti minn riżultati aktar malajr iżda inqas stabbli. Il-programm MEETS[7] jista’ jgħin lill-Istati Membri u lill-Kummissjoni (Eurostat) biex jidentifikaw ħtiġijiet ġodda rigward l-ambitu tar-Regolament STS. Il-kwalità ta’ l-istatistika fit-terminu l-qasir ġiet ivvalutata mill-utenti bħala ġeneralment tajba jew sodisfaċenti. L-istatistika fit-terminu l-qasir hija vvalutata bħala imparzjali u preċiża. Ir-reviżjoni ta’ l-istatistika dwar l-ekonomija taż-żona ta’ l-euro u ta’ l-UE Ir-reviżjonijiet tas-STS kienu ġeneralment limitati, b’mod partikolari fil-livell ta’ l-UE u taż-żona ta’ l-euro; madankollu, għal xi wħud mill-indikaturi (eż. il-valur tal-bejgħ għall-kummerċ bl-imnut) tinħtieġ ħidma ulterjuri biex titjieb l-affidabilità ta’ l-ewwel stimi. Ir-reviżjonijiet ġew ivvalutati li huma ta’ daqs adegwat mill-utenti nazzjonali u Ewropej, li enfasizzaw li d-daqs jista’ ma jkunx l-aktar fattur importanti meta mqabbel mal-frekwenza tar-reviżjonijiet u ma għandux ikun ir-riżultat tat-tħaffif tal-proċessi ta' ġbir u stima. Il-puntwalità ta’ l-istatistika dwar l-ekonomija taż-żona ta’ l-euro u ta’ l-UE Bħal biċċa l-kbira tal-pajjiżi ta' l-UE, l-Eurostat stabbilixxa kalendarju ta' pubblikazzjoni preliminari għal ħafna mill-indikaturi, li huwa importanti għall-utenti tad- data . Id-dati ta’ pubblikazzjoni mħabbra minn qabel fuq il-websajt ta’ l-Eurostat għas-sena kollha huma rrispettati. Il-puntwalità ta’ l-istatistika tas-STS hija vvalutata unanimament bħala l-aħjar, tajba ħafna jew sodisfaċenti. Ir-rispett tal-kalendarji ta’ pubblikazzjoni preliminari huwa importanti ħafna fir-rigward ta’ l-integrità tal-prattiki ta’ l-istatistika. It-tqabbil bejn l-ekonomija ta’ l-UE u taż-żona ta’ l-euro u eż. l-Istati Uniti u l-Ġappun. Ir-Regolament tal-Kunsill, ir-Regolament sussegwenti tal-Kummissjoni dwar id-definizzjonijiet u l-linjigwida metodoloġiċi huma kollha applikati mill-pajjiżi li jittrażmettu d- data tas-STS. Il-qafas regolatorju u metodoloġiku (inklużi għodod komuni bħal klassifikazzjonijiet, tekniki ta’ aġġustament armonizzati biex jitneħħew l-effetti tal-kalendarju u ta’ l-istaġuni) jiżgura t-tqabbil tajjeb bejn data nazzjonali kif ukoll aggregati Ewropej ta’ kwalità tajba. Madankollu l-proċessi ta’ kumpilazzjoni u l-għażliet metodoloġiċi mhumiex obbligati li jkunu 100 % ugwali minn pajjiż għal ieħor biex il-pajjiżi jkunu jistgħu jagħmlu l-aħjar użu mid- data disponibbli għalihom. Bl-aktar mod effettiv f'termini ta' nfiq, il-pajjiżi jistgħu japplikaw metodi ta’ ġbir differenti (stħarriġ, użu ta’ sorsi amministrattivi) u modi ta’ kalkolu differenti għad- data . Il-korrispondenza f’termini ta’ definizzjonijiet, metodi u kwalità bejn l-ekonomiji ta’ l-UE u taż-żona ta’ l-euro u ekonomiji kbar oħrajn hija tajba ħafna u tippermetti analiżi ekonomika aħjar. L-Eurostat jaħdem mill-qrib ma’ l-OECD u istituzzjonijiet internazzjonali oħra biex jassigura l-metodoloġiji u d- data komparabbli u l-użu ta’ għodod komuni. Meta titqabbel il-puntwalità ta’ xi statistika, il-pubblikazzjoni tad- data ta’ l-Istati Uniti u l-Ġappun hija aktar mgħaġġla minn dik Ewropea (issemmew l-impjiegi, il-forza tax-xogħol u l-pagi). Madankollu, għandu jiġi żgurat il-bilanċ xieraq bejn il-kwalità u l-prontezza. TAQSIMA 2: IL-KWALITÀ TAD- DATA Ħames prinċipji ta’ kodiċi ta’ prassi ta’ l-istatistika Ewropea, adottati fl-2005, huma ddedikati għall-kwalità ta' produzzjoni ta' l-istatistika: ir-rilevanza, l-akkuratezza u l-affidabilità, il-prontezza u l-puntwalità[8], il-koerenza u l-komparabbiltà[9], l-aċċessibilità u ċ-ċarezza. Permezz ta’ konsultazzjoni ma’ utenti nazzjonali u Ewropej matul ir-rebbiegħa ta’ l-2007 ir-rilevanza tad- data dwar l-istatistika fit-terminu l-qasir ġiet ivvalutata bħala tajba mill-utenti: l-istatistika fit-terminu l-qasir tissodisfa l-ħtiġijiet tagħhom (ara t-taqsima 1). Ħafna mill-indikaturi tas-STS huma disponibbli għal aktar minn 10 snin fil-livell Ewropew, filwaqt li jippermettu l-analiżi taċ-ċiklu tan-negozju. Il-konformità ta’ l-Istati Membri f’termini ta’ affidabilità, prontezza, koerenza u komparabbiltà hija mmonitorjata mill-Eurostat kull sitt xhur u turi titjib kontinwu: il-punteġġ medju ta’ l-UE27 kien 9.0 (minn 10) mill-1 ta’ April 2007, 8.5 (1 ta’ April 2005) u 6.6 (1 ta’ Jannar 2004). Il-biċċa l-kbira ta’ l-Istati Membri kważi laħqu konformità sħiħa mar-Regolament STS. L- akkuratezza tal-produzzjoni ta’ l-istatistika hija indirizzata fil-livell nazzjonali u Komunitarju, billi jiġu eliminati kemm jista’ jkun l-iżbalji fin-nuqqas ta' teħid ta' kampjuni (preġudizzju minħabba definizzjonijiet, żbalji fl-ipproċessar, żbalji fil-kejl, żbalji fil-kopertura), billi jiġu kkalkolati l-iżbalji fit-teħid ta' kampjuni u jkunu studjati u analizzati r-reviżjonijiet (ara t-taqsima 3 dwar ir-reviżjonijiet). Aktar informazzjoni teknika dettaljata tingħata fil-pubblikazzjonijiet għall-Indiċi ta’ Produzzjoni Industrijali, l-indiċi tal-valur tal-bejgħ għall-kummerċ bl-imnut u l-indiċi tal-prezz ta' produzzjoni domestika. Id- data kollha dwar l-istatistika fit-terminu l-qasir hija aċċessibbli fuq il-websajt ta’ l-Eurostat. Mill-2006 taqsima mill-websajt ta’ l-Eurostat hija ddedikata għall-istatistika tan-negozju fit-terminu l-qasir[10] u tipprovdi l-aħħar pubblikazzjonijiet, aċċess għad-data, informazzjoni ta' sfond (legali u metodoloġika) u tweġibiet għal mistoqsijiet li jsiru ta' spiss. Kull xahar l-istqarrijiet ta’ l-aħbarijiet dwar l-istatistika fit-terminu l-qasir huma fost l-aktar għaxar paġni ddawnlowdjati u kkonsultati tal-websajt ta’ l-Eurostat. Iċ- ċarezza hija żgurata permezz ta’ sett komprensiv u koerenti ta’ metadata , tabelli u graffs marbuta mas-serje ppubblikata. Il- metadata hija aċċessibbli pubblikament. Sa mis-sena 2000, l-Eurostat ħoloq database bl-isem ta' “STS sources & methods” li tiġbor il-meta informazzjoni mill-Istati Membri kollha u l-indikaturi kollha. Is-sorsi u l-metodi tas-STS (l-aħħar aġġornament fl-2007) jipprovdu informazzjoni dwar il-kopertura, il-perjodiċità, il-prontezza, il-pubblikazzjoni, il-bażi legali u r-regoli ta’ kunfidenzjalità, il-kwalità u l-metodoloġija. TAQSIMA 3: REVIżJONIJIET: Ir-reviżjonijiet tas-STS kienu ġeneralment limitati, b’mod partikolari fil-livell ta’ l-UE u taż-żona ta’ l-euro; madankollu, għal xi wħud mill-indikaturi tinħtieġ ħidma ulterjuri biex titjieb l-affidabilità ta’ l-ewwel stimi. Grupp ta’ esperti mill-OECD, il-BĊE, l-Eurostat u l-Istati Membri qiegħed jaħdem fi ħdan Task Force biex jgħaqqad il-politiki ta' reviżjoni bejn l-indikaturi u l-pajjiżi. Hemm sorsi differenti ta’ reviżjonijiet fl-istatistika fit-terminu l-qasir. L-indiċi tas-STS huma bbażati fil-biċċa l-kbira fuq data ta’ stħarriġ. Għaldaqstant it-tweġibiet għall-istħarriġ li jaslu tard minn ċerti kumpaniji huma sors wieħed ta’ reviżjoni fil-livell nazzjonali. L-ewwel stimi jistgħu jinkisbu minn tekniki ta’ ġudizzju jew ta’ statistika u jista’ jkun li jkollhom jiġu riveduti meta jkun hemm aktar data disponibbli jew b'riżultat ta' standardizzar. It-tieni sors ta’ reviżjoni huwa t-tibdil metodoloġiku (tibdil fil-metodi ta’ statistika, tibdil fil-kunċetti, definizzjonijiet jew klassifikazzjonijiet) li jista’ jieħu diversi forom: is-sorsi tad- data ġew imtejba (ġie żviluppat stħarriġ ġdid jew data amministrattivi), xi prattiki eżistenti li jirriżultaw minn rekwiżiti Ewropej jew internazzjonali ġew implimentati. It-tielet sors ta’ reviżjoni huwa l-aġġustamenti ta’ l-istatistika li jsiru fil-livell nazzjonali u fil-livell Ewropew biex jitqiesu l-effetti ta’ l-istaġuni u tal-kalendarju li jaffettwaw is-serje taż-żmien. Fl-aħħarnett, ir-reviżjonijiet jistgħu kultant isiru minħabba inċidenti bħal żbalji fid- data dwar is-sors jew fil-proċessi ta' komputazzjoni. It-tabella 2 tagħti d-daqsijiet tar-reviżjoni fir-rati ta’ tkabbir bejn l-ewwel indiċi ppubblikat u t-tieni pubblikazzjoni (xahar wara) għal aggregati Ewropej tal-ħames indikaturi suġġetti għal stqarrijiet ta’ l-aħbarijiet. Fost dawn il-ħames indikaturi, l-ordnijiet ġodda industrijali u l-produzzjoni fis-settur tal-bini għandhom l-akbar reviżjoni mkejla bħala medja fuq perjodu ta’ sentejn tar-reviżjoni assoluta. L-indiċi tal-prezz ta’ produzzjoni domestika industrijali għandu l-iżgħar reviżjoni. Tabella 2: Daqs tar-Reviżjoni għal ħames indikaturi fit-terminu l-qasir – livell ta’ l-UE Reviżjoni medja assoluta[11] | Medja sussegwenti tar-rata tat-tkabbir | Reviżjoni medja | Medja relattiva tar-reviżjoni assoluta[12] | Produzzjoni industrijali AS[13] | 0.1 | 0.3 | 0.0 | 0.18 | Ordnijiet ġodda industrijali AS | 0.4 | 0.8 | 0.2 | 0.23 | Prezzijiet ta’ produzzjoni domestika industrijali | 0.1 | 0.3 | 0.0 | 0.27 | Produzzjoni fis-settur tal-bini AS[14] | 0.2 | 0.4 | -0.2 | 0.43 | Valur tal-bejgħ imnaqqas għall-kummerċ bl-imnut AS | 0.1 | 0.2 | 0.0 | 0.27 | Il-politika ta’ reviżjoni tista’ tiddependi fuq is-sors. Per eżempju, f’xi pajjiżi l-indikatur ta’ l-input tax-xogħol (l-għadd ta' persuni impjegati) joħroġ mill-Istħarriġ tal-Forza tax-Xogħol li huwa stħarriġ ibbażat fuq il-familji u l-istimi ġeneralment mhumiex riveduti. Fis-settur industrijali, l-indiċi tal-prezz ta’ produzzjoni ħafna drabi mhuwiex rivedut. L-indiċi ta’ produzzjoni huwa indikatur bl-akbar differenza bejn l-ewwel stima ppubblikata u d- data finali: minn tliet xhur għal sentejn jew tliet snin minħabba standardizzar ma’ data strutturali jew ta’ kontijiet Nazzjonali. Fis-settur tas-servizzi u tal-kummerċ bl-imnut l-indikatur ta’ l-impjiegi huwa aktar suġġett għal perjodu twil ta’ reviżjoni mill-valur tal-bejgħ. F’xi pajjiżi l-indikaturi ta’ l-impjiegi fit-terminu l-qasir ibbażati fuq data ta’ stħarriġ tan-negozju jiġu ffinalizzati wara 14-il xahar sa 2-3 snin wara t-tliet xhur ta’ referenza għal konsistenza mad- data strutturali. Għaldaqstant, il-politiki ta’ reviżjoni jvarjaw minn indikatur fit-terminu l-qasir għal ieħor u minn pajjiż għal ieħor. Madankollu l-implimentazzjoni tar-Regolament STS u speċjalment l-emenda tiegħu fl-2005, permezz tat-twaqqif ta' skadenzi impenjattivi għal trażmissjoni mill-Istati Membri, ħeġġet lill-Istati Membri biex isaħħu l-proċess kollu ta’ kumpilazzjoni ta’ statistika fit-terminu l-qasir u jimminimizzaw ir-reviżjonijiet. TAQSIMA 4: SPEJJEż U PIż; L-AħJAR PRASSI BIEX JITNAQQAS IL-PIż FUQ IN-NEGOZJI Spejjeż u piż Fl-2005 ġiet imwaqqfa task force fost speċjalisti ta’ statistika fit-terminu l-qasir biex tiżviluppa għodda li tkejjel il-piż ta' l-istatistika[15] fuq in-negozji u l-ispiża għas-sistema ta' l-istatistika li tirriżulta mir-Regolament STS skond metodoloġija Ewropea komuni. L-għodda ġiet żviluppata b’konsistenza mal-mudell ta’ l-ispiża netta ta’ l-UE. Madankollu l-miżuri huma espressi biss fis-sigħat maħduma kull sena u mhumiex imsarrfa f’euro. Il-miżura ta’ piż hi definita bħala ż-żmien li n-negozju għandu bżonn biex jikkompila d- data kollha biex iwieġeb it-talba ta’ statistika. Il-miżura ta’ spiża hi definita bħala ż-żmien li l-awtorità ta' l-istatistika nazzjonali kompetenti għandha bżonn għall-attivitajiet kollha biex tkun konformi mar-Regolament STS. Il-miżuri ġew finalizzati matul l-ewwel tliet xhur ta’ l-2007. Imsejsa fuq sitta u għoxrin pajjiż, setgħet tinkiseb stampa globali tajba għall-Unjoni Ewropea. Matul sena tipika, madwar 930,000 negozju Ewropew wieġbu għal stħarriġ ta’ statistika marbut mad-39 indikatur ta’ statistika fit-terminu l-qasir. Bħala medja kull negozju li wieġeb qatta' erba' sigħat u għoxrin minuta fis-sena (21 minuta fix-xaħar) jimla l-istħarriġ ta' statistika marbut mar-Regolament STS u mat-39 indikatur. Dawk li wieġbu huma prinċipalment intrapriżi kbar għax in-negozji żgħar u ta' daqs medju ġeneralment huma eżentati (ara t-taqsima 4.2). Kumplessivament (għad-39 indikatur fuq perjodu ta’ sena ta’ kalkolu u ġbir ta' data ) l-ispiża għas-sistema ta' statistika hija bejn wieħed u ieħor ekwivalenti għall-piż fuq in-negozji. Minħabba l-predominanza tas-settur ta’ l-industrija (21 indikatur fost id-39) fir-Regolament STS innifsu u fis-sistema ta’ ġbir ta' data , l-għadd ta' negozji involuti fil-kumpilazzjoni ta' data industrijali jirrappreżenta 44 % ta' l-għadd totali (rispettivament 38 % fil-kummerċ bl-imnut u s-settur tas-servizzi u 18 % fis-settur tal-bini). L-indikaturi kull xahar jikkontribwixxu sehem sinifikanti (80 %) għall-ispiża u l-piż totali ta’ l-istatistika iżda fl-istess waqt jipprovdu benefiċċji kbar għall-utenti: l-indikaturi fix-xahar huma ppubblikati biex jiżguraw analiżi ekonomika f’waqtha. Għandu jiġi enfasizzat li l-ispejjeż deskritti hawn fuq huma l-ispejjeż totali ta’ kumpilazzjoni ta’ din l-istatistika, mhux l-ispejjeż żejda ta’ l-eżistenza tar-Regolament ta’ l-UE. Ir-Regolament STS daħal fis-seħħ fl-1998 fi żmien meta diġà ġiet implimentata ħafna mill-istatistika fit-terminu l-qasir fil-pajjiżi ta' l-UE. Barra minn hekk aktar minn żewġ terzi ta’ l-indikaturi fit-terminu l-qasir koperti mir-Regolament STS huma input għal Regolamenti oħra ta' l-UE (Kontijiet Nazzjonali, Indiċi ta' l-Ispiża tax-Xogħol) jew riżultat minn Regolamenti oħra ta’ l-UE (Stħarriġ tal-Forza tax-Xogħol). L-aħjar prassi biex jitnaqqas il-piż Sabiex jissodisfaw ir-rekwiżiti tas-STS, l-Istati Membri jistinkaw biex jimminimizzaw il-piż ta’ l-istatistika fuq in-negozju filwaqt li jipproduċu data ta’ prontezza u affidabilità suffiċjenti għal analiżi ekonomika. Il-prassi u l-proċeduri ġew implimentati għal dan il-għan f’bosta pajjiżi u qed jiġu żviluppati f’pajjiżi oħrajn. Xi eżempji huma mogħtija hawn taħt. Madwar 20 pajjiż introduċew ġbir elettroniku ta' data bħala għażla offruta lin-negozji minflok il-posta jew il-faks biex jirritornaw il-kwestjonarji. Il-ġbir elettroniku tad- data jagħti flessibbiltà lill-kumpaniji biex iwieġbu f’ċertu dewmien bl-ewwel validazzjoni tad- data fil-livell tal-kumpanija. Xi Uffiċċji ta’ l-Istatistika Nazzjonali (NSOs) implimentaw kollegament b’softwer standard għall-kontijiet tal-kumpaniji użat ħafna min-negozji. Is- sorsi ta’ data amministrattiva huma parti mill-input użat mill-NSOs biex jikkompilaw l-indikaturi tas-STS. Il-vantaġġ ovvju huwa li ma hemm l-ebda piż ta' statistika addizzjonali impost fuq il-kumpaniji, għalkemm għad hemm il-piż amministrattiv. Il-VAT jew data oħra fiskali jew amministrattiva hija sors wiesa’ ta’ informazzjoni dwar is-sistema tan-negozju. L-użu tagħhom għal għanijiet ta' statistika jimplika għadd ta' żvantaġġi, b'mod partikolari t-tnaqqis tal-piż ta' l-istatistika fuq il-kumpaniji. Min-naħa l-oħra jista’ jkun hemm xi telf ta’ kwalità ta' data jekk il-kunċetti jkunu differenti wisq mill-ħtiġijiet ta' statistika jew jinbidlu maż-żmien. Kien hemm diversi każi fejn sors amministrattiv f’daqqa waħda ma baqax jidher u l-esperti ta l-istatistika ma kellhom l-ebda għażla ħlief li joħolqu mill-ġdid stħarriġ ta’ l-istatistika. Fejn tintuża data amministrattiva għall-kompilazzjoni ta' l-indikaturi tas-STS, ir-reġistru jew id-dikjarazzjonijiet tal-VAT jirrappreżentaw madwar 50 % u r-reġistru ta’ l-impjieg jirrappreżenta n-nofs l-ieħor. Is-sorsi tad- data amministrattiva huma użati aktar spiss għal data ta' kull tliet xhur billi ġeneralment mhumiex f’waqthom bħalma hu l-istħarriġ imfassal biex jipprovdi statistika kull xahar. Ħafna drabi, is-sorsi ta' data amministrattiva jintużaw biex jissupplimentaw id- data ta' l-istħarriġ, filwaqt li jipprovdu informazzjoni marbuta ma’ negozji żgħar jew ta’ daqs medju. L-Istati Membri kollha jevitaw il-piż fuq in-negozji żgħar billi jinkludu limiti jew jimplimentaw strateġiji ta’ teħid ta' kampjuni. Fir-rigward ta’ l-indikaturi skond ir-Regolament STS, il-pajjiżi japplikaw limiti fil-ġbir ta’ data għal ħafna indikaturi – il-biċċa l-kbira tan-negozji żgħar huma għal din ir-raġuni esklużi mill-kampjun, li jittieħed f’kull każ biex ikun rappreżentattiv tal-popolazzjoni kollha u jiżgura kopertura tajba ħafna tal-varjabbli ta' l-interess[16]. Ir-rati baxxi ta’ teħid ta’ kampjuni huma applikati prinċipalment fl-attivitajiet ta’ bejgħ bl-imnut għal negozju żgħir (inqas minn 10 persuni impjegati) u jistgħu jirriżultaw f'inqas akkuratezza ta' l-istimi finali. Biex jitnaqqas il-piż fuq negozji żgħar jistgħu jintużaw xi proċeduri ta’ stima bħal tbassir ta’ struttura mensili minn talba ta’ kull tliet xhur, jew tintuża informazzjoni minn sorsi amministrattivi (bħall-VAT). Soluzzjonijiet tekniċi ta’ teħid ta’ kampjuni bħal kampjuni ta’ rotazzjoni (per eżempju, 20 % tan-negozji jiġu sostitwiti kull sena) jiġu applikati ħafna drabi minn Stati Membri akbar. Id-daqsijiet tal-kampjuni huma ottimizzati bl-użu ta’ proċeduri avvanzati ta’ allokazzjoni ta’ l-istatistika. L-istrateġiji ta’ teħid ta’ kampjuni għandhom jiġu adattati għad-domanda; xi kultant flimkien ma’ l-indikatur nazzjonali meħtieġ mir-Regolament ta’ l-UE jistgħu jiżdiedu indikaturi reġjonali jew lokali biex jissodisfaw il-ħtiġijiet ta' l-utenti nazzjonali, filwaqt li jirrikjedu kampjuni ħafna akbar. Il- koordinazzjoni ta’ l-istħarriġ fost l-indikaturi tas-STS kif ukoll bejn dawn u stħarriġ ieħor tingħata rwol importanti fl-Uffiċċji ta’ l-Istatistika Nazzjonali biex titnaqqas id-duplikazzjoni ta’ l-istatistika u b’hekk il-piż fuq il-kumpaniji billi ma ssirx l-istess mistoqsija għal diversi drabi. Xi wħud mill-Uffiċċji ta’ l-Istatistika Nazzjonali esperimentaw b’suċċess b’“punt wieħed ta’ dħul ta’ data ” speċjalment għal kumpaniji kbar: il-programm ta’ profil tan-negozji kbar. Din l-istrateġija olistika toħloq relazzjonijiet fit-tul tajbin ħafna bejn in-negozji u l-uffiċċji ta’ l-istatistika, tirrazzjonalizza r-rekwiżiti tad- data ta’ l-uffiċċju ta’ l-istatistika u toħloq kundizzjonijiet biex jitmexxa l-piż tar-rispons. Ir-Regolament STS innifsu jippermetti t-tnaqqis sostanzjali tal-piż billi jintroduċi l-kunċett ta' Skemi ta' Kampjuni Ewropej għal xi varjabbli. Għal dawn il-każi, il-pajjiżi jistgħu jagħżlu li jikkompilaw id- data esklussivament għal dawk l-industriji jew prodotti li huma importanti ħafna u jagħmlu kontribut sinifikanti għall-aggregati fil-livell Ewropew. Ir-Regolament ta’ emenda ta’ l-2005 introduċa wkoll limiti għal Stati Membri Żgħar . Dawn iż-żewġ tekniki jnaqqsu l-piż fuq l-intrapriżi filwaqt li xorta jippermettu lill-Kummissjoni (Eurostat) li tikkalkola l-aggregati affidabbli ta’ l-UE. Inizjattivi Ewropej oħrajn jinkludu linjigwida metodoloġiċi jew workshops speċifiċi biex joħolqu sinerġija fost il-komunità ta’ l-istatisika Ewropea u jippromwovu l-iskambju ta’ l-aħjar prassi u diskussjonijiet. Fil-qafas tar-Regolament ta’ emenda ta' l-2005, l-Eurostat ipprovda, b'koordinazzjoni ma' l-OECD, linjigwida metodoloġiċi għall-implimentazzjoni ta' l-indiċi tal-prezzijiet ta’ produzzjoni għas-servizzi u organizza diversi workshops dwar attivitajiet ta’ servizzi speċifiċi. Anness: lista ta’ indikaturi ta’ statistika fit-terminu l-qasir (PEEIs b’tipa grassa) Settur | Indikatur | Perjodiċità M: Kull xahar Q: Kull tliet xhur | Skadenza tar-Regolament[17] | Industrija | Produzzjoni | M: | xahar u 10 ijiem | valur tal-bejgħ, valur tal-bejgħ doemstiku, valur tal-bejgħ mhux domestiku (b’distinzjoni bejn pajjiżi fiż-żona ta' l-euro u dawk li mhumiex fiż-żona ta’ l-euro) | M: | xahrejn | ordnijiet ġodda li waslu, ordnijiet ġodda domestiċi, ordnijiet ġodda mhux domestiċi (b’distinzjoni bejn pajjiżi fiż-żona ta' l-euro u dawk li mhumiex fiż-żona ta’ l-euro) | M: | xahar u 20 jum | numru ta' persuni impjegati | Q | xahrejn | sigħat maħduma | Q: | 3 xhur | pagi u salarji gross | Q: | 3 xhur | prezzijiet ta’ produzzjoni, prezzijiet ta’ produzzjoni domestika, prezzijiet ta’ produzzjoni mhux domestika (b’distinzjoni bejn pajjiżi fiż-żona ta' l-euro u dawk li mhumiex fiż-żona ta’ l-euro) | M: | xahar u 5 ijiem | prezzijiet ta’ importazzjoni (b’distinzjoni bejn pajjiżi fiż-żona ta' l-euro u dawk li mhumiex fiż-żona ta’ l-euro) | M: | xahar u 15-il jum | Bini | Produzzjoni, produzzjoni ta’ bini, produzzjoni ta' inġinerija ċivili | M / Q[18] | numru ta' persuni impjegati | Q: | xahrejn | sigħat maħduma | Q: | 3 xhur | pagi u salarji gross | Q: | 3 xhur | spejjeż tal-bini, spejjeż tal-materjal, spejjeż tax-xogħol | Q: | 3 xhur | permessi għall-bini: numru ta’ abitazzjonijiet; permessi għall-bini: erja utli ta’ art f’m² | Q: | 3 xhur | Kummerċ bl-imnut | valur tal-bejgħ | M: | xahar[19] / xahrejn | numru ta' persuni impjegati | Q: | xahrejn | valur tal-bejgħ imnaqqas | M: | xahar / xahrejn | Servizzi oħra | Valur tal-bejgħ | Q: | xahrejn | numru ta' persuni impjegati | Q: | xahrejn | prezzijiet ta’ produzzjoni | Q: | 3 xhur | [1] COM(2005) 97 "Regolazzjoni Aħjar għat-Tkabbir u l-Impjiegi fl-Unjoni Ewropea" [2] Ir-Regolament (KE) Nru 1158/2005 tal-Parlament Ewropew u tal-Kunsill tas-6 ta' Lulju 2005 li jemenda r-Regolament tal-Kunsill (KE) Nru 1165/98 li jikkonċerna l-istatistika fit-terminu l-qasir. [3] Per eżempju, “Rekwiżiti ta’ l-istatistika tal-Bank Ċentrali Ewropew fil-qasam ta’ l-Istatistika Ekonomika Ġenerali”, BĊE, Awissu 2000. [4] L-indikaturi tal-prezzijiet tal-produzzjoni għas-servizzi għadhom mhumiex disponibbli fil-livell Ewropew minħabba deroga twila mitluba minn bosta Stati Membri sa Awissu 2008. [5] Il-lista fl-anness. [6] Ir-Regolament ta’ emenda ta’ l-2005 ta 15-il ġurnata żejda ta’ dewmien għal Stati Membri iżgħar. [7] Il-programm ta’ Modernizzazzjoni ta’ l-Intrapriża Ewropea u ta’ l-Istatistika Kummerċjali (MEETS) huwa programm ta’ sitt snin (2008-2013). L-ewwel għan tiegħu huwa li jiżviluppa ġabriet ta’ indikaturi fil-mira u li jirrevedi l-prijoritajiet. [8] Cf. 1.2 u 1.5 [9] Cf. 1.6 [10] Taħt it-tema ta’ Industrija, kummerċ u servizzi [11] Ir-reviżjoni hija d-differenza bejn l-ewwel indiċi ppubblikat u t-tieni stima xahar wara. Id- data tkopri l-perjodu minn Novembru 2005 sa Mejju 2007. Per eżempju, ir-rata ta’ tkabbir tal-produzzjoni industrijali għax-xahar ta’ Frar 2007 għaż-żona ta’ l-euro mqabbla ma’ Jannar 2007 kienet stmata għal 0.6 fl-ewwel pubblikazzjoni. Xahar wara, il-valur tar-rata ta’ tkabbir kien stmat għal 0.5, li jikkorrispondi għal reviżjoni ta’ -0.1 u reviżjoni assoluta ta’ 0.1 tar-rata ta’ tkabbir. [12] Il-medja relattiva tar-reviżjoni assoluta hija l-proporzjon bejn is-somma tar-reviżjoni assoluta u s-somma ta’ l-istimi assoluti sussegwenti. [13] AS tfisser aġġustat staġjonalment; Gross jikkorrsipondi għal data gross. [14] L-indiċi ta’ produzzjoni fis-settur tal-bini huwa ta’ darba fix-xahar minn Novembru ta’ l-2006. Ir-reviżjonijiet huma kkalkolati fuq data ta’ kull tliet xhur mill-ewwel kwart ta' l-2005 għat-tielet kwart ta' l-2006 u mbagħad fuq data ta' kull xahar minn Novembru 2006 sa Ġunju 2007. [15] Il-piż fuq in-negozji li jirriżulta minn stħarriġ ta’ statistika biss huwa vvalutat. Meta jintużaw sorsi amministrattivi biex tinġabar l-istatistika fit-terminu l-qasir, il-piż ma jiġix meqjus f’dan l-eżerċizzju peress li jsir xorta waħda għal skop amminsitrattiv. [16] Fis-settur industrijali, jistgħu jiġu applikati limiti għal esklużjoni ta’ negozji żgħar mill-istħarriġ (inqas minn 10 persuni impjegati ħafna drabi) iżda l-kopertura tinżamm f’livell għoli ħafna (aktar minn 70-80 %). Meta l-attivitajiet huma inqas ikkonċentrati bħal fis-settur tal-bini, il-kummerċ bl-imnut jew ir-ristoranti, mhumiex applikati limiti ta’ esklużjoni totali. Il-piż fuq in-negozji żgħar jitnaqqas billi jiġu implimentati rati differenti ta’ teħid ta’ kampjuni skond il-valur tal-bejgħ jew data ta’ l-impjiegi. [17] L-iskadenza tista' tkun sa 15-il jum kalendarju itwal għall-Istati Membri żgħar. [18] Jiddependi fuq id-daqs ta’ l-Istat Membru. [19] Xahar għal aggregati, xahrejn għal dettalji.